ສະຖາບັນການເງິນຈຸລະພາກທີ່ຮັກສາເງິນຝາກ ສາຍໃຍສຳພັນ (ສກຈຮສາຍໃຍສຳພັນ) ມອບພາຫະນາຮັບໃຊ້ລົດຮຸ່ນໄດມູນຄ່າ 163 ລ້ານກວ່າກີບ ໃຫ້ໂຮງຮຽນ ມປ ໂພນສະຫວັນເພື່ອສະແດງຄວາມຮູ້ບຸນຄຸນ ແລະ ທັງເປັນການປະກອບສ່ວນໃນການຊຸກຍູ້ການເຄື່ອນໄຫວວຽກງານການສຶກສາ ແລະ ກິລາຂອງໂຮງຮຽນດັ່ງກ່າວ.
ໃນວັນທີ 4 ທັນວາ ຜ່ານມາ ທີ່ໂຮງຮຽນ ມປ ໂພນສະຫວັນ ໄດ້ມີພິທີມອບ-ຮັບ ລົດດັ່ງກ່າວ ເຊິ່ງມອບໂດຍ ທ່ານ ນາງ ໃຍບົວ ສຸລິວົງ ຮອງປະທານສະຖາບັນການເງິນຈຸລະພາກທີ່ຮັກສາເງິນຝາກສາຍໃຍສຳພັນ(ສກຈຮສາຍໃຍສຳພັນ) ແລະ ຮັບໂດຍ ທ່ານ ນາງ ພອນເພັດ ສຸດທິໄຊຍະລາດຜູ້ອຳນວຍການໂຮງຮຽນ ມປ ໂພນສະຫວັນ ເຊິ່ງເຂົ້າຮ່ວມເປັນສັກຂີ່ພິຍານ ມີທ່ານ ຄຳພູນ ຕຸໄພທູນຫົວໜ້າພະແນກສຶກສາທິການ ແລະ ກິລາແຂວງ.ນອກນັ້ນ ຍັງມີຕ່າງໜ້າຈາກທະນາຄານແຫ່ງ ສປປ ລາວພາກກາງແຂວງສະຫວັນນະເຂດ, ມີບັນດາທ່ານພະນັກງານ, ຄູ-ອາຈານ ແລະ ນ້ອງນັກຮຽນເຂົ້າຮ່ວມ.
ທ່ານ ສາຍສະໝອນ ກວານເມືອງຈັນ ຜູ້ອຳນວຍການ ສກຈຮ ສາຍໃຍສຳພັນ ກ່າວໃຫ້ຮູ້ວ່າ: ຜ່ານມາຕົນເອງແມ່ນເຄີຍເປັນຄູສອນຢູ່ທີ່ໂຮງຮຽນແຫ່ງນີ້ ແລະ ທີ່ໂຮງຮຽນນີ້ເອງກໍ່ເປັນຈຸດເລີ່ມຕົ້ນແຫ່ງການກຳເນີດຂອງສະຖາບັນການເງິນຈຸລະພາກຂອງພວກເຮົາ ແລະ ຍ້ອນໄດ້ຮັບການສະໜັບສະໜູນຊ່ວຍເຫຼືອຈາກພາກສ່ວນຕ່າງໆຈົນໄດ້ຮັບການພັດທະນາທະນາຄານຈາກສະຫະກອນສິນເຊື່ອ ເພື່ອພັດທະນາຄູກາຍມາເປັນສະຖາບັນການເງິນຈຸລະພາກທີ່ໄດ້ຮັບເງິນຝາກສາຍໃຍສຳພັນດັ່ງທຸກມື້ນີ້. ໂດຍລວມຍອດຊັບສິນທັງໝົດ 100 ຕື້ກວ່າກີບ. ສະນັ້ນການມອບລົດຮຸ່ນໄດໃນຄັ້ງນີ້ກໍ່ແມ່ນນ້ຳໃຈຂອງພວກເຮົາ ເພື່ອສະແດງຄວາມຮູ້ບຸນຄຸນ ແລະ ທັງເປັນການປະກອບສ່ວນໃນການຊຸກຍູ້ການເຄື່ອນໄຫວວຽກງານການສຶກສາ ແລະ ກິລາຂອງໂຮງຮຽນ. ແນວໃດກໍ່ຕາມ ໃນອະນາຄົດທາງສະຖາບັນການເງິນພວກເຮົາຈະຍັງໃຫ້ການຊ່ວຍເຫຼືອຕື່ມອີກ.
ໃນໂອກາດດັ່ງກ່າວ ທ່ານ ຄຳພູນ ຕຸໄພທູນ ຫົວໜ້າພະແນກສຶກສາທິການ ແລະກິລາແຂວງກໍ່ໃຫ້ກຽດມອບໃບຍ້ອງຍໍຂອງທ່ານຫົວໜ້າພະແນກສຶກສາທິການ ແລະກິລາ ໃຫ້ ທ່ານນາງ ໃຍບົວ ສຸລິວົງຮອງປະທານສະຖາບັນການເງິນຈຸລະພາກທີ່ຮັກສາເງິນຝາກ ສາຍໃຍສຳພັນ.ນອກນັ້ນ ທ່ານ ນາງບົວທອງ ເຄນສະບັບ ຮັກສາການຫົວໜ້າພະແນກຄຸ້ມຄອງສະຖາບັນການເງິນທະນາຄານແຫ່ງ ສປປ ລາວພາກກາງທີ່ແຂວງສະຫວັນນະເຂດ ກໍ່ໄດ້ມອບປຶ້ມຂຽນ 400 ຫົວ, ແຜ່ນຊີດີເພງຈຳນວນ 50 ແຜ່ນ ແລະ ປຶ້ມປະຫວັດຂອງເງິນກີບອີກຈຳນວນໜຶ່ງ ໃຫ້ແກ່ໂຮງຮຽນດັ່ງກ່າວ.
ຂະນະທີ່ ທ່ານຜູ້ອຳນວຍການໂຮງຮຽນ ມປໂພນສະຫວັນກໍ່ໄດ້ກ່າວສະແດງຄວາມຂອບໃຈຕໍ່ການຊ່ວຍເຫຼືອໃນຄັ້ງນີ້ດ້ວຍ ແລະ ສັນຍາວ່າຈະນຳໃຊ້ພາຫະນະລົດຮຸ່ນໄດຄັນນີ້ ເຂົ້າໃນການເຄື່ອນໄຫວວຽກງານການສຶກສາ ແລະກິລາກໍ່ຄື ວຽກງານຈຳເປັນອື່ນໆຂອງໂຮງຮຽນໃຫ້ໄດ້ຮັບຜົນປະໂຫຍດສູງສຸດພ້ອມທັງຈະບຳລຸງຮັກສາໃຫ້ໄດ້ໃຊ້ຍາວນານ.
ໂດຍ: ພູວອນ
ເມື່ອວັນທີ7 ທັນວາຜ່ານມາທີ່ກະຊວງສຶກສາທິການ ແລະກິລາ, ທ່ານ ໂດມິນິກ ໂກເອກອັກຄະລັດຖະທູດສິງກະໂປປະຈຳສປປລາວ ແລະທ່ານ ເດວິດຫຸກອີວານ ເອກອັກຄະຣາຊະທູດແຫ່ງຣາຊະອານາຈັກອັງກິດປະຈຳສປປລາວ ໄດ້ເຂົ້າຢ້ຽມຄຳນັບ ແລະພົບປະຫາລືກັບທ່ານກອງສີ ແສງມະນີລັດຖະມົນຕີຊ່ວຍວ່າການກະຊວງສຶກສາທິການ ແລະກິລາ ເພື່ອ ເຊື້ອເຊີນເຂົ້າຮ່ວມກອງປະຊຸມ “Regional Leadership Development Programme” ທີ່ປະເທດສິງກະໂປ ເປັນເຈົ້າພາບ ໃນຕົ້ນປີໜ້າແລະຫາລືກ່ຽວກັບການຊ່ວຍສປປລາວ ໃນການພັດທະນາຂະແໜງການສຶກສາ ແລະກິລາ ໂດຍສະເພາະແມ່ນການຍົກລະດັບຄູສອນດ້ານພາສາອັງກິດ.
ບັນດາຄູເຝິກກິລາເຕະບານຈາກ 11 ສະໂມສອນ ໃນການແຂ່ງຂັນເຕະບານ ລາວ ພຣີເມຍລີກ ແລະ ໃນນະຄອນຫຼວງວຽງຈັນ ໄດ້ຮັບການຊີ້ນຳຖອດຖອນບົດຮຽນຫຼາຍດ້ານ ຈາກການເຝິກອົບຮົມຄູເຝິກເຕະບານໄລຍະສັ້ນ ຂອງສະຫະພັນບານເຕະແຫ່ງຊາດຍີ່ປຸ່ນ ຫຼື ເຈເອັຟເອ (JFA) ເພື່ອນຳໄປພັດທະນາວົງການເຕະບານລາວ ໃຫ້ກ້າວ ທຽບເທົ່າກັບພາກພື້ນ ແລະ ສາກົນ.
ຝຣັ່ງພ້ອມໃຫ້ການສະໜັບສະໜູນລາວ ໃນການປົກປັກຮັກສາສະພາບສິງແວດລ້ອມ, ມໍລະດົກໂລກ ໃຫ້ມີຄວາມຍືນຍຸງ ແລະວຽກງານການສຶກສາໃນສປປລາວໃຫ້ມີການຂະຫຍາຍຕົວທຽວເທົ່າກັບສາກົນພ້ອມທັງ ຈະໃຫ້ການສະໜັບສະໜູນສປປລາວນຳສະເໜີເອົາທົ່ງໄຫຫີນຢູ່ແຂວງຊຽງຂວາງ ແລະປ່າສະຫງວນຫີນໜາມໜໍຢູ່ແຂວງຄຳມ່ວນ ເຂົ້າເປັນມໍລະດົກໂລກ.